CELEX: 62008CN0573
Language: lt
Date: 2008-12-22 00:00:00
Title: Byla C-573/08 2008 m. gruodžio 22 d. pareikštas ieškinys byloje Europos Bendrijų Komisija prieš Italijos Respubliką

7.3.2009   
            
            
               LT
            
            
               Europos Sąjungos oficialusis leidinys
            
            
               C 55/14
            
         2008 m. gruodžio 22 d. pareikštas ieškinys byloje Europos Bendrijų Komisija prieš Italijos Respubliką
   
   (Byla C-573/08)
   (2009/C 55/23)
   Proceso kalba: italų
   Šalys
   
      Ieškovė: Europos Bendrijų Komisija, atstovaujama D. Recchia
   
      Atsakovė: Italijos Respublika
   Ieškovės reikalavimai
   
               —
            
            
               Pripažinti, kad:
               
                           —
                        
                        
                           kadangi Direktyvą 79/409/EEB (1) Italijos teisės sistemoje įgyvendinantys teisės aktai nevisiškai atitinka šią direktyvą,
                        
                     
                           —
                        
                        
                           ir kadangi direktyvos 9 straipsnį įgyvendinanti sistema neužtikrina, kad Italijos kompetentingų valdžios institucijų priimtos nukrypti leidžiančios nuostatos atitiktų šiame straipsnyje nustatytas sąlygas ir reikalavimus,
                        
                     Italijos Respublika neįvykdė įsipareigojimų pagal Direktyvos 79/409/EEB 2, 3, 4, 5, 6, 7, 9, 10, 11, 13 ir 18 straipsnius.
            
         
               —
            
            
               Priteisti iš Italijos Respublikos bylinėjimosi išlaidas.
            
         Ieškinio pagrindai ir pagrindiniai argumentai
   Komisija teigia, kad Italijos teisės aktai nevisiškai įgyvendina Direktyvą 79/409/EEB ir jos neatitinka:
   
      2 straipsnis: neįgyvendintas;
   
      3 straipsnis: įgyvendinimas neatitinka direktyvos todėl, kad neįgyvendintas 2 straipsnis;
   
      4 straipsnio 4 dalis: neįgyvendinta;
   
      5 straipsnis: neįgyvendinti naikinimo bei tyčinio lizdų ir kiaušinių pažeidimo draudimas ir tyčinio direktyva saugomų paukščių trikdymo draudimas;
   
      6 straipsnis: neįgyvendintas draudimas pardavimo tikslu transportuoti;
   
      7 straipsnio 4 dalis: įgyvendinta ne visiškai (suskirsčius medžioklės sezonus nebuvo numatytas draudimas medžioti jauniklių auginimo ir įvairių veisimosi stadijų metu, o kalbant būtent apie migruojančias rūšis — draudimas medžioti jų veisimosi metu ar joms grįžtant į jauniklių auginimo vietas bei pareiga pateikti Komisijai informaciją apie teisės aktų dėl medžiojimo taikymo praktiką);
   
      9 straipsnis: įgyvendinimas neatitinka direktyvos valstybės lygiu (nukrypti leidžiančių nuostatų teisėtumo kontrolė yra neveiksminga ir netinkama); įgyvendinimas ir taikymas neatitinka direktyvos regionų (Abrucai, Lacijus, Toskana, Lombardija, Emilija — Romanija, Maršas, Kalabrija ir Apulija) lygiu;
   
      10 straipsnio 2 dalis: įgyvendinta ne visiškai (neįtvirtinta pareiga pateikti Komisijai informaciją, kuri būtina tiriamojo ir kitokio darbo siekiant apsaugoti, valdyti ir naudoti direktyva saugomų paukščių populiacijas koordinavimui);
   
      11 straipsnis: įgyvendintas ne visiškai (nenumatyta pareiga konsultuotis su Komisija dėl egzotiškų rūšių įvedimo);
   
      13 straipsnis: neįgyvendintas;
   
      18 straipsnio 2 dalis: Italijos valdžios institucijos nepateikė regioninių teisės aktų, susijusių su medžiokle Lacijaus, Lombardijos, Toskanos ir Apulijos regionuose.
   
      (1)  1979 m. balandžio 2 d. Tarybos direktyva 79/409/EEB dėl laukinių paukščių apsaugos (OL L 103; p. 1; specialusis leidimas lietuvių k., 15 sk., 1 t., p. 98).